**Výbor Národnej rady Slovenskej republiky**

**pre ľudské práva a národnostné menšiny**

 22. schôdza výboru

 KNR-VLPNM-1575/2024

**37**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 22. októbra 2024

k vládnemu návrhu zákona o niektorých opatreniach súvisiacich s riadením kótovanej spoločnosti **(tlač 397)**

**Výbor Národnej rady Slovenskej republiky**

 **pre ľudské práva a národnostné menšiny**

1. **súhlasí**

svládnym návrhom zákona o niektorých opatreniach súvisiacich s riadením kótovanej spoločnosti **(tlač 397);**

1. **odporúča**

 Národnej rade Slovenskej republiky **schváliť** vládny návrh zákona o niektorých opatreniach súvisiacich s riadením kótovanej spoločnosti **(tlač 397)** s pripomienkami uvedenými v prílohe uznesenia;

1. **ukladá**

predsedníčke výboru Lucii Plavákovej, aby informovala gestorský Ústavnoprávny výbor Národnej rady Slovenskej republiky.

**Ondrej Prostredník Lucia Plaváková**

**Alena Nováková** predsedníčka výboru

overovatelia výboru

**PRÍLOHA**

**k uzneseniu č. 37**

Pripomienky

k vládnemu návrhu zákona o niektorých opatreniach súvisiacich s riadením kótovanej spoločnosti **(tlač 397)**

1. V § 5 ods. 6 sa slová „Kótovaná spoločnosť v procese výberu, ktorý sa uskutočňuje formou hlasovania akcionárov alebo zamestnancov, informuje“ nahrádza slovami „Ak sa proces výberu uskutočňuje formou hlasovania akcionárov alebo zamestnancov, kótovaná spoločnosť informuje“.

Nové znenie jednoznačne určuje, že povinnosti kótovanej spoločnosti uvedené v uvedenom ustanovení sa na ňu vzťahujú len vtedy, ak sa proces výberu uskutočňuje hlasovaním akcionárov alebo zamestnancov a vylučuje možnosť takého výkladu, ktorý by určoval kótovanej spoločnosti, akou formou má uskutočňovať proces výberu kandidátov.

1. V § 6 ods. 1 v poslednej vete sa za slovo „aby“ vkladá slovo „mu“.

Legislatívno-technická úprava za účelom precizovania normatívneho textu.

1. V § 9 ods. 1 sa slová „odseky 2 a 3 neustanovujú“ nahrádzajú slovami „odsek 2 neustanovuje“.

Legislatívno-technická úprava. Odsek 3 neobsahuje iný postup pri zabezpečení cieľov vyváženosti, ale sa týka informačnej povinnosti pre všetky kótované spoločnosti bez výnimky.